Double Asteroid Redirection Test

Double Asteroid Redirection Test (skratka DART) bola misia NASA, ktorej hlavným cieľom bol dopad sondy na povrch mesiačika Dimorfos potenciálne nebezpečnej blízkozemskej binárnej planétky 65803 Didymos s dôsledkom zmeny jeho obežnej dráhy. Tento experiment mal overiť, či je možné týmto spôsobom odkláňať planétky a meteority z kolíznej dráhy so Zemou. Projekt DART je súčasťou overovania stratégii planetárnej obrany.

Sonda bola vynesená 24. novembra 2021 raketou Falcon 9 z Vandenbergovej leteckej základne v USA a 27. septembra 2022 o 01:14 SELČ (resp. 26. septembra 2022 23:14 UTC) s mesiacom úspešne kolidovala. NASA potvrdila úspešné odklonenie objektu. Ide tak o prvú úmyselnú zmenu pohybu nebeského objektu a ukážku technológie vychyľovania asteroidov v plnom rozsahu.

15 dní pred impaktom bol zo sondy uvoľnený sprievodný 6U cubesat LICIACube, zabezpečujúci zber dát a snímkovanie bezprostredne po impakte. V roku 2026 by potom k dvojplanétke mala doraziť európska sonda Hera, ktorá by ju mala ďalej podrobnejšie skúmať.

náhľad|Schéma kooperácie impaktnej misie DART a monitorovacej misie AIDA
Pôvodný projekt uvažoval so spoluúčasťou ESA (projekt AIDA), ale ESA od projektu neskôr odstúpila.ESA - projekt AIDA (anglicky)

náhľad|Mesiac Dimorfos na snímke sondy DART 30 sekúnd pred impaktom

 Referencie 

 Pozri aj 
 65803 Didymos
 planetárna obrana

 Iné projekty 

 Externé odkazy 
 DART na webe NASA Science



 Zdroj 



Kategória:Asteroidálne sondy
Kategória:Sondy NASA
Kategória:Úspešné sondy
Kategória:Zaniknuté sondy
Kategória:Kozmonautika v 2021
Kategória:Kozmonautika v 2022